**Transpordiamet
Lp Herkki Rõõm**

13.06.2024

Tammuranõlva kinnistu omanikud (Otepääl Mäha külas) soovivad saada juurdepääsu üle Liivamäe kinnistu, mis on hoonestusõiguse lepingu alusel antud 50ks aastaks kasutada Proformest OÜ-le sihtotstarbelise rajatise golfiväljaku ehitamiseks. Kinnistul paiknebki hoonestusõiguse alusel rajatud terviklik spordirajatis - golfiväljak. Juurdepääsu soovitakse saada kahe golfiraja vaheliselt golfimängijate ohutuse tsoonist (LISA 1 joonistel variant A), mis on golfiväljaku lahutamatu osa.

Otepää Golfikeskus (Proformest OÜ) ei saa selle variandiga nõustuda, kuna juurdepääsutee seaks ohtu nii golfimängijad kui ka teel liiklejad. Lisaks takistaks see ka golfarite liikumist ühelt rajalt teisele ja pallide otsimist ohutusalalt - sisuliselt soovitakse teed rajada mänguväljakule.

Detailplaneeringu joonisel näidatud tee oli kavandatud juurdepääsuks golfikeskusega seotud hoonele (golfiõppekeskusele), tänaseks seda rajatud ei ole ja Tammuranõlva kinnistu on võõrandatud kolmandale osapoolele ning sellele soovitakse rajada golfikeskusega mitteseotud ärihoonet.

Otepää Golfikeskus (Proformest OÜ) on nõus juurdepääsu rajamisega piki Liivamäe ja Tammuri kinnistute vahelist piiri (LISA 2 joonistel variant B ).

Meie hinnangul on variant A puhul tegu ka oluliselt ohtlikuma mahasõiduga, kuna reljeefist tulenevalt on nähtavus piiratud.

Palume Teie seisukohta nimetatud variantide osas. Milline variant on võimalik projekteerida ja ehitada.

Lugupidamisega

/allkirjastatud digitaalselt/

Kristi Laur
Otepää Golfikeskuse tegevjuht
Proformest OÜ juhatuse liige
kristi.laur@otepaagolf.com
56239302

LISA 1 – Tammuranõlva kinnistu omanike soov teeservituudile (variant A)

LISA 2 – Katastriüksuse kaart, kuhu on märgitud variant A ja variant B